**Protokoll fra menighetsrådsmøte i Skoklefall MR, tirsdag 19.09.2023 på menighetshuset kl. 17.00.**

**Fra**: Grethe Øyna Milivojevic

**Til stede:** Eldrid Lorentsen, Svein Are Grønsund, Rolf D. Pettersen, Margareta Nicklasson, Kirsti Langvatn, sogneprest Eva Kirkemo, prost Kjerstin Jensen.

**Kopi**: Anne Irene Nygård, Marlou Claessen, Leif C. Marcussen, Anne Helene Haaland, Lars H. Thedin, Anne Liv Reistad, Steinar Glimsdal, Torill Gjerpe Hansen, Alexander Selven, Helene Skullerud.

**Forfall**: Kirsti Langvatn, Rune Borknes

**Åpning v/ Eldrid**

|  |  |
| --- | --- |
| Sak  51/2023 | **Godkjenning av innkalling og protokoll**  Godkjenning av protokoll fra 22.08.23  *Vedtak: Protokoll og innkalling godkjennes* |
| Sak  52/2023 | **Tilsetting av ny sokneprest**  Prosten forklarte om prosessen. Menighetsrådet gir innspill til utlysningsteksten (frist 5. okt.), og kan ha en representant i innstillingsrådet, som også deltar i intervjuer (uke 47). Bispedømmerådet beslutter hvem som blir tilsatt i møtet i desember.  *Vedtak: Menighetsrådet har gitt innspill til utlysningsteksten, der vi bl.a. ønsker at det kommer frem at barn og unge er et satsingsområde, og at vi er en syngende menighet. Vi ønsker videreført gudstjeneste på kveldstid, der kan ny prest være med å prege innholdet (Vesper/Stille messe).*  *Grethe Øyna Milivojevic deltar på intervjuer og i innstillingsrådet. Vi ønsker at stillingen lyses ut som sokneprest.* |
| Sak  53/2023 | **Orienteringer og oppfølgingssaker**   * Parkeringsplassen er utbedret etter oversvømmelsen. * Fellesrådet foreslår 1 MNOK økning i driftsbudsjettet for 2024. * Trosopplæring: Konfirmasjoner er gjennomført, Supertorsdag og Tweensklubb er faste aktiviteter i høst, ledertrening for ungdom begynner etter høstferien. |
| Sak  54/2023 | **Kirkevalget**  Resultatet fra valget er klart, og nytt menighetsråd består av:   |  |  | | --- | --- | | **Nytt menighetsråd:**  Steinar Glimsdal 360  Grethe Øyna Milivojevic 351  Eldrid Forsland Lorentzen 335  Torill Gjerpe Hansen 330  Alexander Selvén 328  Kirsti Langvatn 324 | **Varamedlemmer:**  Helene Skullerud 323  Rolf Dagfinn Pettersen 320  Lars Henning Thedin 308  Rune Borknes 307 |   Valgresultatet ble godkjent av valgstyret og protokollen fra valget ble signert. Nytt menighetsråd konstitueres i møtet 24. oktober, der gammelt og nytt råd deltar sammen. |
| Sak  55/2023 | **Arrangementer i høst**   * Kirkerottene kommer 10. okt * Høsttakkefest 15. okt med frokost for barna * Diakoniens dag 29. okt. Ofring til Ressurskaféen. * Allehelgen 4. nov, åpen kirke 16-18. * Minnegudstjeneste 5. nov – vi bidrar på kirkekaffe. * Adventssalmegudstjeneste 26. nov * Advents-allsang fredag 1. desember (ansvar Eldrid/Rune) * Lys våken 2.-3. des (barna overnatter i kirken), Lysmesse 3. des |
| Sak  56/2023 | **Status kirke/overføring tomt**  Status fra kirkevergen er at kommunens ansatte har litt ulik tolkning om kirketomten. Kirkevergen jobber for å få skriftlig avklaring, og at kommunens og Kirkerådets advokater snakker sammen. Overføring av eierskapet for kirkens nåværende tomt til soknet burde ikke være noe problem, men kan likevel ta noe tid. Vi støtter kirkevergen i at det er viktig å få skriftlige bekreftelser og at advokatene samtaler direkte. |
| Sak  57/2023 | **Eventuelt**  **Forslag om å flytte kirketiden**  Kristine Skree Kristiansen presenterte forslag om å flytte gudstjenesten i Skoklefall til kl. 13. Vi vurderer og beslutter saken i neste møte. (I etterkant av møtet er det kommunisert at dette i hovedsak ikke skal gjelde prestene).  **Fordeler**: sparer penger ved at ansatte kan jobbe færre helger (jobber to steder samme søndag). Kan bli mer attraktiv arbeidsplass. Billigere å leie inn solister. Noen kirkegjengere kan foretrekke nytt tidspunkt.  **Ulemper**: uvant/nytt tidspunkt, kan føre til færre kirkegjengere. Kanskje vanskeligere å skaffe klokker/kirkeverter. Travelt for presten, får ikke tid til å delta på kirkekaffe på første gudstjeneste, og ikke tid til pause. Katolikkene har gudstjeneste kl. 1330, antagelig ikke så lett for dem å bytte tid (må undersøkes). Kanskje vanskelig for kirketjener som må åpne og lukke begge steder. Vi stiller spørsmål ved hvorfor det er Skoklefall som skal endres. |

Kommende møter:

24. oktober (felles møte gammelt og nytt råd, konstituering av nytt råd)

28. november